Szalainé Erdélyi Tünde

Süti és a szellem,

balatoni séták és más történetek

válogatott novellák

Helma Kiadó 2022

Süti és a szellem

Írta: Szalainé Erdélyi Tünde

A könyvet kiadja a HELMA Kiadó.

Cím: 8630 Balatonboglár Szabadság u. 75.

Telefon: +36(30)499-34-77

E-mail cím: info@alkosoft.hu

Webcím: www.helma.hu

A kiadásért felel a HELMA Kiadó ügyvezetője Dvariecki Bálint Kiadás dátuma 2022.

ISBN: 978-615-6424-88-4

Összeállította: Pregh Balázs

Az illusztrációk a Creative Common keretében a Wikipedia, a Freepik, a Pixabay és az Unsplash internetes oldalakról származnak.

Copyright © Szalainé Erdélyi Tünde (2022.05.06)

Minden jog fenntartva. A könyv bármely részletének közléséhez a kiadó előzetes hozzájárulása szükséges.

Tartalom

Balatoni séták

A békakirályfi………………………………………………………………………………………5

A tapolcai medence sárkányai……………………………………………………………………..11

Béla, a szepezdi……………………………………………………………………………………18

Helka, a tündér…………………………………………………………………………………….24

Ödön, a füredi ……………………………………………………………………………………..29

Süti és a szellem, avagy a fekete kastély titka …………………………………………………….32

Márványba zárt szerelem, avagy a Kripta…………………………………………………………37

Más történetek

Csodaszatyor………………………………………………………………………………………44

Stefi és az őrangyal………………………………………………………………………………..46

Karácsonyi-csoda………………………………………………………………………………….54

Anna……………………………………………………………………………………………….59

Tükör ……………………………………………………………………………………………..62

Ajánló……………………………………………………………………………………………..66

Balatoni séták

A békakirályfi

1926-ot írunk. Az első világháború nyomait még magukon viselik az európai országok.

Rengeteg a csatából súlyos sebekkel hazatért katona van, aki a mankóján támaszkodva könyörög egy kis alamizsnáért, mások beletörődve sorsukba cigarettacsikkeket keresnek, csak néha néznek fel vádlón, hogy volt-e értelme annak, hogy az emberek feláldozzák életüket a nagyhatalmak játszmáinak.

Budapesten járunk. Az Andrássy út egyik házában a második emeletre a felkelő nap sugára besütve egy szőke kislány göndör fürtjeire téved. A kislány kilenc éves, Blankának hívják.

Szeret csacsogni, és legjobb játszótársa Flo a rongybaba, amit még édesanyja készített mikor két éves volt. Blankának csak ez maradt szülei után, akiket szerencsétlen módon elütött egy lovak vontatta omnibusz, mert a lovak megijedtek és elszabadultak. Blankát nagynénje vette magához férjével, nekik a sors nem adott gyereket, és kissé félve, hiszen már életük delén túl voltak mégis befogadták a kislányt. Annus néni férje tanácsos volt, aki egy Balatoni nyaraláson látta meg a szép sudár lányt, amikor hivatalos volt a Tihanyi Anna bálra. (Füreden ekkor nem tartottak Anna bált). 1 év múlva összeházasodtak és Anna néni Budapestre költözött. Munkát nem vállalt, férje jövedelme elég volt kettőjüknek. Ugyanakkor a kor szellemét nem követték, cselédjük nem volt, Anna néni minden háztartási teendőt ellátott, szabadidejében a háború áldozatainak és sebesültjeinek jótékonysági esteket szervezett. Annus néni bejött a szobába, széthúzta a nehéz brokát sötétítőfüggönyöket, és vidáman keltette Blankát.

- Hasadra süt a napocska, te hétalvó. Hát nem tudod, milyen nap van ma?

- Utazunk! - kiáltott fel a kislány boldogan, már fel is keltem. Mikor indulunk?

- Na, na ne olyan gyorsan, előbb összepakolunk, megreggelizünk, kimegyünk az állomásra és utazunk.

Annus néni a Balaton északi partjáról származott, ahol a Balaton hullámai lágyan simogatják a partot, de néha rosszkedvét is megmutatja. Annus néni soha nem akarta elhagyni szülőhelyét, de a sors és a szerelem felülírta elképzeléseit. Annus néni bátyja viszont maradt a szülőfaluban, s Révfülöp bírójának tisztségét nyerte el ebben az évben. Jómódú, becsületes ember volt, akinek szavára adtak a faluban, emellett gazdag is volt, hatalmas legelői voltak a falu határában, s nemcsak teheneket tartott, hanem szürke marha gulyája is híres volt a környéken, tehát nem volt megvesztegethető. A ház ezen a nyáron készült el, csodás panorámával a Balatonra. Balázs bácsi levelet küldött Pestre, hogy húga és Blanka látogassák meg, egy kicsit kikapcsolódnak a nagyvárosi forgatagból. Az állomásra kiküldi Pestát aki majd hozza a csomagokat, meg a lyányokat. Berendezte a legszebb szobát, amelynek erkélyéről csodálatos panoráma nyílt a Balatonra és a környező hegyekre. És meglepetésnek írta egy felvonószerkezetet is csináltatott, hogy az emeletre Blanka is fel tudjon jutni.

Miért is kellett ez a felvonó? Blanka amikor szülei meghaltak pár nap alatt megbénult, nem tudott lábra állni. Vizsgálgatták tudós professzorok Budapesten és Bécsben, de semmilyen szervi elváltozást nem találtak nála. Öröklődés lehet, sajnos ezzel együtt kell élni, mondták Anna néninek, bele kell törődni. A kislány ennek ellenére szépen fejlődött magánúton tanult, egy kedves öreg professzor járt oktatni az olvasás, és a matematika rejtelmeire. Blanka imádott olvasni, születésnapokra és névnapokra kizárólag könyv lehetett az ajándék. Egy masszőr hetente kétszer járt, hogy az apró lábacskák ne sorvadjanak el végleg. A szomszéd utcában lakó asztalos készített egy kisméretű tolókocsit, hogy Blankának ne kelljen egész nap az ágyban feküdni, vagy a fotelban ülni. Minden másnap levitték a kislányt sétálni, bár a bámész tekinteteket nem sikerült évek múltán sem feldolgozniuk. A csomagok útra készen álltak, és a kis csapat elindult a Keleti felé, hogy 4 órás zötykölődés után megérkezzenek. Ez a szoba maga

a tökély, kiáltott fel Blanka, és a kilátás! Soha, de soha nem akarok haza menni pityeredett el, ez olyan gyönyörű.

A vacsora is különleges volt, vadas zsemlegombóccal, de nem ám akármilyen, hanem különlegesen hosszan pácolt ökörhúsból. Blanka az élményektől elfáradva bebújt a könnyű tollpaplan alá és elaludt. Hajnalban azonban felriadt. Mi lehet ez? Valami hideg és nedves volt a párnáján. Sikítva kelt fel, de ekkor egy hang megszólalt

- Ne félj tőlem, nem bántalak.

- Ki vagy és mit akarsz?

- A balatoni békakirály legkisebb fia vagyok,.nézd van egy kis koronám is.

- És mit akarsz tőlem?

- Tudod, én csak azokat látogatom meg, akik valamiért nagyon szomorúak, és mikor megérkeztél éreztem, hogy te nagyon-nagyon bánatos vagy.

- Igen, tudod nagyon hiányzik az anyukám és az apukám, ők már nincsenek velem.

- Nagyon rossz lehet, válaszolta a kis béka. Én még a szüleimmel élek, még nem találtam megfelelő királylányt.

Blanka elmosolyodott,

- És milyennek képzeled a királylányt?

- Kedves legyen, és őszinte, Segítsen majd nekem, ha én leszek a király, és persze fontos hogy sok utódunk legyen, vagyok sok petét rakjon. Na, de térjünk vissza azért amiért itt vagyok. Tudod én varázsolni is tudok ám.

- Azt meg hogyan?

- Fogj a tenyeredbe és kívánj valamit, amit a világon legjobban szeretnél! A szüleid nem tudom visszahozni, de bármi mást kívánhatsz. Csitt, ne hangosan, magadban kell kimondani háromszor.

Blanka így is tett, fogta a kis levelibékát óvatosan a kezébe vette és kívánt: Szeretnék a többi gyerekkel játszani a réten, futni, szabadnak lenni. Á, ez úgysem sikerülhet gondolta, és kinyitotta tenyerét.

- Kívántál, remélem valóra válik. Én azon leszek, hogy álmod valóra váljon, de ez nem fog gyorsan menni. egy hét múlva újra eljövök hozzád, mondta a kis béka, és ahogy jött elcsattogott az erkélyen át. Másnap Blanka furcsán érezte magát, nem tudta, hogy az éjjeli kalandot álmodta-e vagy valóság volt. Áh, biztos az út kimerített, és ezért álmodtam ilyen furcsát. Másnap reggel Bálint bíró kijelentette, hogy fürdőnap lesz, most nyíltak meg az új fürdőházak, ahol át lehet öltözni.

- Megveszett kend, - mondta Anna néni, - nincs nekünk olyan feredőruhánk ami oda kell....

- Dehogynem - nevetett a bíró. - Rendeltem. Katalógusból. Párizsból. A legújabb divat szerint.

- Nem is tudja, mekkora kell nekem - kontrázott rá Anna néni.

- A legnagyobbat rendeltem, ami volt - válaszolta nevetve a bíró. Anna néni majdnem kupán bólintotta, de amikor meglátta a vadonatúj dresszt, már elillant minden mérge. Blankának is jó lett a méret.

A strandon még egy gond volt, hogy viszik be Blankát a vízbe? Bálint bíró erről is gondoskodott, egy kis lejárót csináltatott, és a tolókocsit így be tudták vinni a vízbe. Blanka

először érezte lábain a hullámzó tavat, kicsit fázott is, de pár perc után már élvezte a vizet, csapkodott, és hirtelen valami furcsa bizsergés futott át mozdulatlan végtagjain, - Érzem a lábam - sikított volna, de a meglepetéstől egy hang sem jött ki a torkán. - Nem ez csak tréfa,

- gondolta, - dehogy kiabálok.

Az ebédet Pesta hozta le a partra, jól érezték magukat egy kis bor is előkerült, amit a révfülöpi lankákon termelt szőlőből készítettek, és bizony vidáman érkezett haza a kis társaság, Blanka persze csak málnaszörpöt ihatott.

A kislányt elnyomta az álom, másnap reggel vidáman ébredt, és ismét érezte a zsibongást a lábában. Megkapaszkodott a kisasztalban, és képes volt ráállni a lábára. Mivel évek óta nem járt, erőtlenül roskadt az ágyra, de feléledt benne a remény. Nekiállt gyakorolni, és egy hét múlva képes volt pár lépést megtenni. A vasárnapi ebédnél felállt a tolókocsiból és bemutatta, hogy képes járni. Anna néni elsírta magát örömében,